Foto’s: Vier beseer in Boksburg-ongelukDie ongelukstoneel naby Keurboomstraat in Boksburg op 11 April 2015 Foto: Netcare 911 Vier mense is Saterdagmiddag in ŉ ongeluk op die R554 in Boksburg, Gauteng, beseer. “Twee motors was in die ongeluk naby Keurboomstraat in Van Dykpark betrokke,” het Santi Steinmann, woordvoerder van Netcare 911, in ŉ verklaring gesê. “Een van die motors het omgeslaan, deur ŉ heining gebars en in ŉ private erf tot stilstand gekom.” Vier persone het ernstige beserings opgedoen. Hulle is op die toneel behandel en na die hospitaal geneem vir verdere mediese behandeling. “Die polisie ondersoek die oorsaak van die ongeluk,” het sy gesê.